CELEX: 32015R2081
Language: da
Date: 2015-11-18 00:00:00
Title: Kommissionens gennemførelsesforordning (EU) 2015/2081 af 18. november 2015 om åbning og forvaltning af toldkontingenter for import af visse kornarter med oprindelse i Ukraine

19.11.2015   
            
            
               DA
            
            
               Den Europæiske Unions Tidende
            
            
               L 302/81
            
         KOMMISSIONENS GENNEMFØRELSESFORORDNING (EU) 2015/2081
   af 18. november 2015
   om åbning og forvaltning af toldkontingenter for import af visse kornarter med oprindelse i Ukraine
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, litra a) og c), og
   ud fra følgende betragtninger:
   
               (1)
            
            
               Rådet gav ved sin afgørelse 2014/668/EU (2) bemyndigelse til undertegnelse på Den Europæiske Unions vegne og midlertidig anvendelse af associeringsaftalen mellem Den Europæiske Union og dens medlemsstater på den ene side og Ukraine på den anden side. I henhold til aftalens afsnit IV gennemføres der blandt andet en nedsættelse eller en afskaffelse af tolden på varer med oprindelse i Ukraine i overensstemmelse med bilag I-A til nævnte aftale. I henhold til aftalens bilag I-A åbnes der blandt andet toldkontingenter for import af visse kornarter til EU. Aftalens afsnit IV og bilag I-A anvendes midlertidigt fra den 1. januar 2016.
            
         
               (2)
            
            
               Der bør derfor åbnes importtoldkontingenter for korn fra 2016. Visse af disse toldkontingenter bør ligeledes forvaltes af Kommissionen efter den metode, der er omhandlet i artikel 184, stk. 2, litra b), i forordning (EU) nr. 1308/2013.
            
         
               (3)
            
            
               For at sikre at korn med oprindelse i Ukraine kan importeres under ordnede forhold og uden spekulationshandel inden for rammerne af toldkontingenterne, bør det fastsættes, at import sker mod udstedelse af importlicenser. Som følge heraf bør Kommissionens forordning (EF) nr. 1301/2006 (3), (EF) nr. 1342/2003 (4) og (EF) nr. 376/2008 (5) finde anvendelse med forbehold af de undtagelsesbestemmelser, der fastsættes ved denne forordning.
            
         
               (4)
            
            
               For at sikre at disse kontingenter forvaltes korrekt, bør der fastsættes frister for indgivelse af ansøgning om importlicens og bestemmelser om, hvilke oplysninger ansøgningerne og licenserne skal indeholde.
            
         
               (5)
            
            
               I forbindelse med meddelelserne til Kommissionen bør medlemsstaterne af hensyn til den administrative effektivitet anvende de informationssystemer, der er omhandlet i Kommissionens forordning (EF) nr. 792/2009 (6).
            
         
               (6)
            
            
               Ved Kommissionens gennemførelsesforordning (EU) nr. 1006/2011 (7) er KN-koderne for kornarter i bilag I til Rådets forordning (EØF) nr. 2658/87 (8) blevet erstattet af nye KN-koder, som afviger fra de koder, der er anført i associeringsaftalen. De nye KN-koder bør derfor anvendes i bilaget til denne forordning.
            
         
               (7)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Åbning og forvaltning af kontingenter
   1.   Toldimportkontingenterne for visse produkter med oprindelse i Ukraine, der er opført i bilaget til denne forordning, åbnes på årlig basis fra 2016 for perioden fra 1. januar til 31. december.
   2.   Toldsatsen ved import under de toldkontingenter, der er omhandlet i stk. 1, fastsættes til 0 EUR pr. ton.
   3.   De toldkontingenter, der er omhandlet i stk. 1, forvaltes efter den metode, der er omhandlet i artikel 184, stk. 2, litra b), i forordning (EU) nr. 1308/2013.
   4.   Forordning (EF) nr. 376/2008, (EF) nr. 1301/2006 og (EF) nr. 1342/2003 anvendes, medmindre andet er fastsat i denne forordning.
   Artikel 2
   Ansøgning om og udstedelse af importlicenser
   1.   Uanset artikel 6, stk. 1, i forordning (EF) nr. 1301/2006 kan en ansøger kun indgive én ansøgning om importlicens pr. løbenummer pr. uge. Hvis en ansøger indgiver mere end én ansøgning, behandles ingen af ansøgningerne, og sikkerhedsstillelser i forbindelse med indgivelse af ansøgninger inddrages til fordel for den pågældende medlemsstat.
   Ansøgninger om importlicens indgives til medlemsstaternes myndigheder hver uge senest fredag kl. 13.00, Bruxelles-tid.
   Hver ansøgning om importlicens henviser til kun ét løbenummer. Ansøgningen kan vedrøre flere produkter. Varebeskrivelserne og den tilhørende KN-kode angives henholdsvis i rubrik nr. 15 i licensansøgningen og nr. 16 i licensen.
   2.   Hver importlicensansøgning og hver importlicens angiver for hver KN-kode en mængde i kg uden decimaler. Summen af de angivne mængder må ikke overskride den samlede mængde for det pågældende kontingent.
   3.   Importlicenserne udstedes den fjerde arbejdsdag efter den frist, der er fastsat i artikel 4, stk. 1, for meddelelse af importlicensansøgningerne.
   4.   I ansøgningen om importlicens og importlicensen angives »Ukraine« i rubrik 8, og der sættes kryds i »ja«-rubrikken. Licenserne er kun gyldige for produkter med oprindelse i Ukraine.
   Artikel 3
   Importlicensers gyldighed
   Importlicensen er gyldig fra den dag, hvor den faktisk udstedes, jf. artikel 22, stk. 2, i forordning (EF) nr. 376/2008, og indtil udgangen af den anden måned efter udstedelsesdatoen.
   Artikel 4
   Meddelelser
   1.   Senest den første mandag efter den uge, hvor ansøgningerne om importlicens blev indgivet, giver medlemsstaterne senest kl. 18.00, Bruxelles-tid, Kommissionen meddelelse om hver ansøgning pr. løbenummer med oplysning om produktets oprindelse og den mængde pr. KN-kode, der er ansøgt om, herunder også meddelelser om »ingen ansøgninger«. Meddelelserne skal gives i henhold til forordning (EF) nr. 792/2009.
   2.   På dagen for udstedelsen af importlicenserne sender medlemsstaterne Kommissionen elektronisk oplysninger om de udstedte licenser, jf. artikel 11, stk. 1, litra b), i forordning (EF) nr. 1301/2006, med angivelse af de samlede mængder pr. KN-kode.
   Artikel 5
   Ikrafttræden
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. november 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  Rådets afgørelse 2014/668/EU af 23. juni 2014 om undertegnelse på Den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side for så vidt angår afsnit III (med undtagelse af de bestemmelser, der vedrører behandling af tredjelandsstatsborgere, der er lovligt beskæftigede arbejdstagere på den anden parts område) og afsnit IV, V, VI og VII deri samt de tilhørende bilag og protokoller (EUT L 278 af 20.9.2014, s. 1).
   
      (3)  Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (EUT L 238 af 1.9.2006, s. 13).
   
      (4)  Kommissionens forordning (EF) nr. 1342/2003 af 28. juli 2003 om særlige gennemførelsesbestemmelser for ordningen med import- og eksportlicenser for korn og ris (EUT L 189 af 29.7.2003, s. 12).
   
      (5)  Kommissionens forordning (EF) nr. 376/2008 af 23. april 2008 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter (EUT L 114 af 26.4.2008, s. 3).
   
      (6)  Kommissionens forordning (EF) nr. 792/2009 af 31. august 2009 om gennemførelsesbestemmelser for medlemsstaternes formidling til Kommissionen af oplysninger og dokumenter som led i gennemførelsen af de fælles markedsordninger, ordningen med direkte betalinger, fremme af landbrugsprodukter og ordningerne for fjernområderne og øerne i Det Ægæiske Hav (EUT L 228 af 1.9.2009, s. 3).
   
      (7)  Kommissionens gennemførelsesforordning (EU) nr. 1006/2011 af 27. september 2011 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 282 af 28.10.2011, s. 1).
   
      (8)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EUT L 256 af 7.9.1987, s. 1).
   
      BILAG
      Uanset reglerne for fortolkning af den kombinerede nomenklatur skal varebeskrivelsen kun betragtes som vejledende, idet KN-koderne anvendes i forbindelse med præferenceordningen i dette bilag. Hvor der er anvendt en »ex«-KN-kode, bestemmes præferenceordningen ved samtidig anvendelse af KN-koden og en tilhørende beskrivelse.
      
                  Løbenummer
               
               
                  KN-kode
               
               
                  Varebeskrivelse
               
               
                  Periode
               
               
                  Mængde i ton
               
            
                  09.4306
               
               
                  1001 99 (00)
               
               
                  Spelt, blød hvede og blandsæd af hvede og rug, undtagen til udsæd
               
               
                  År 2016
                  År 2017
                  År 2018
                  År 2019
                  År 2020
                  År 2021 og følgende år
               
               
                  950 000
                  960 000
                  970 000
                  980 000
                  990 000
                  1 000 000
               
            
                  1101 00 (15-90)
               
               
                  Hvedemel af blød hvede og spelt, mel af blandsæd af hvede og rug
               
            
                  1102 90 (90)
               
               
                  Mel af korn, undtagen af hvede, rug (også blandet), majs, byg, havre, ris
               
            
                  1103 11 (90)
               
               
                  Gryn og groft mel, af blød hvede og spelt
               
            
                  1103 20 (60)
               
               
                  Pellets, af hvede
               
            
                  09.4307
               
               
                  1003 90 (00)
               
               
                  Byg, undtagen til udsæd
               
               
                  År 2016
                  År 2017
                  År 2018
                  År 2019
                  År 2020
                  År 2021 og følgende år
               
               
                  250 000
                  270 000
                  290 000
                  310 000
                  330 000
                  350 000
               
            
                  1102 90 (10)
               
               
                  Bygmel
               
            
                  ex 1103 20 (25)
               
               
                  Pellets, af byg
               
            
                  09.4308
               
               
                  1005 90 (00)
               
               
                  Majs, undtagen til udsæd
               
               
                  År 2016
                  År 2017
                  År 2018
                  År 2019
                  År 2020
                  År 2021 og følgende år
               
               
                  400 000
                  450 000
                  500 000
                  550 000
                  600 000
                  650 000
               
            
                  1102 20 (10-90)
               
               
                  Majsmel
               
            
                  1103 13 (10-90)
               
               
                  Gryn og groft mel, af majs
               
            
                  1103 20 (40)
               
               
                  Pellets, af majs
               
            
                  1104 23 (40-98)
               
               
                  Anden bearbejdet majs